
Budapest Főváros XIV. Kerület Zugló Önkormányzata
Hajdu Flórián alpolgármester

Szám: 123-394/2022
Nyilvános ülésen tárgyalandó!
Napirend száma: ……………….
Képviselő-testület

2022. június 30-i ülésére
Tisztelt Képviselő-testület!

Tárgy:
Városrendezési megállapodás
Cserei utca 7-9. (32551/2 hrsz.)
I. Előzmények
A Budapest Főváros XIV. Kerület Zugló Önkormányzat Képviselő-testületének Zugló építési szabályzatáról szóló 11/2021. (III.26.) önkormányzati rendelete (a továbbiakban: ZÉSZ) alapján a Budapest XIV. kerület, Cserei utca 7-9. szám alatti, 32551/2 hrsz.-ú ingatlan (a továbbiakban: Ingatlan) övezeti besorolása Ln-2/1 (nagyvárosias, jellemzően zártsorú, keretes beépítésű lakóterület). Az 1772 m2 nagyságú Ingatlan telekcsoport újraosztás nyomán a közelmúltban került kialakításra a korábbi Cserei u. 7., Cserei u. 9. számú ingatlanokból, és a Cserei u. 11. számú ingatlan részterületéből. A kialakítható lakásszám, és a terepszint alatti beépítés mértéke tekintetében a ZÉSZ mindhárom korábbi ingatlanrészre különböző szabályokat tartalmaz az alábbi táblázatok szerint:

Kialakítható lakásszám

	32551/2 hrsz. Ingatlan telekalakítás előtti részei
	teleknagyság
	ZÉSZ előírás
	lakásszám

	
	
	
	alap
	kedvezményes

	Cserei u. 7.
	951 m2
	45.§ (3) - 18m2/db
	52 db
	52 db

	Cserei u. 9.
	721 m2
	2. mell. 7. sor – 50m2/db; 25m2/db
	14 db
	28 db

	Cserei u. 11. részter.
	100 m2
	45.§ (5) – 26m2/db
	3 db
	3 db

	összes lakásszám
	
	
	69 db
	83 db


A ZÉSZ 16. § (7) bekezdése alapján a lakásszám megengedett alapértékétől konzultáció keretében adott szakmai véleményben és városrendezési megállapodásban meghatározott mértékben és feltételekkel legfeljebb az övezeti előírások szerinti lakásszám engedményes mértékéig el lehet térni. 
Terepszint alatti beépítés

	32551/2 hrsz. Ingatlan telekalakítás előtti részei
	teleknagyság
	ZÉSZ előírás
	terepszint alatti beépítés ZÉSZ

	Cserei u. 7.
	951 m2
	45.§ (3) – 100%
	951 m2

	Cserei u. 9.
	721 m2
	3. mell. 7. sor – 60%
	432,6 m2

	Cserei u. 11. részter.
	100 m2
	3. mell. 7. sor – 60%
	60 m2

	összes terepszint alatti beépítés
	
	
	1443,6 m2


A ZÉSZ 23.§ (4) bekezdése szerint a telekre vonatkozó terepszint alatti építés megengedett legnagyobb mértéke az övezeti előírásokban megengedett legnagyobb mértéket meghaladhatja – az előírt zöldfelület, fásított zöldfelület sérelme nélkül – városrendezési megállapodásban meghatározottak alapján.
A ZÉSZ 37.§ b) pont szerint a Városközponti területen az előírt személygépjárművek számától iroda és kereskedelmi rendeltetés esetén legfeljebb 60%-kal városrendezési megállapodásban meghatározott feltételekkel el lehet térni. 
A Reax Residence Kft. (1133 Bp. Gogol u. 15. a továbbiakban: Beruházó) kérelmezte az alapértelmezett lakásszámtól való eltérést (2. melléklet). A Főépítészi Iroda 1/2155-5/2022 számú főépítészi véleményben, majd a telekegyesítés miatt szükségessé vált 1/2155-8/2022 számú korrigált véleményében (3. melléklet) eltérésengedő konzultáció keretében a kérést támogatta.
Budapest Főváros XIV. Kerület Zugló Önkormányzat Képviselő-testületének a városrendezési jogintézményekről szóló 12/2021. (III.26.) önkormányzati rendelete (a továbbiakban: VJR) 7. § (1) bekezdése értelmében az Önkormányzata városrendezési megállapodást az érintett telek tulajdonosával, vagy beruházójával köti meg.

Az Ingatlanra vonatkozó beruházási szándékkal a Beruházó kérelmezte a lakásszám megengedett alapértékén túl további 14 db lakásszámra, plusz 116m2 terepszint alatti beépítésre és a kereskedelmi rendeltetéshez kapcsolódó személygépjárművek számának 60%-kal való csökkentésére irányuló városrendezési megállapodás megkötését, amely alapján összesen 83 db lakás megépítését valósíthatja meg.
A kérelem tárgyában VJR 7. § (3) bekezdése és a VJR 8. § (3) bekezdése alapján a Beruházó által egyoldalúan aláírt megállapodás-tervezet (4. melléklet) alapján a városrendezési megállapodás megkötéséről a Képviselő-testület dönt.
II. Vélemények
Főépítészi Iroda:
A tervezett lakásszám tekintetében a ZÉSZ 16. § (7) bekezdés alapján az átalakuló, barnamezős területen a környező nagyvárosias intenzív beépítés indokán támogatható a kedvezményes lakásszám kialakítása, a tervezett épületet a tervtanács településképi szempontból is kedvezőnek, a környezetéhez illeszkedőnek találta.

A tervezett terepszint alatti beépítés növelése tekintetében a ZÉSZ 23.§ (4) bekezdés szerint megállapításra került, hogy a tervben az övezetre előírt minimum 35% zöldfelület kialakítása biztosított, és a ZÉSZ 28.§ (1) bekezdés dc) pontban leírt minimumot (144 m2) meghaladóan 213 m2 nagyságú, fás szárú növényzet telepítésére alkalmas zöldfelület kerül kialakításra.

A ZÉSZ 37. § b) alapján az épület földszinti részén, kedvező településképi megjelenést eredményező kereskedelmi rendeltetéshez kapcsolódó parkolók számának az előírt 10 darabról 4 darabra történő csökkentése a jó tömegközlekedéssel ellátott városközponti elhelyezkedés miatt támogatható. 
A VJR 7. §-a alapján
 (1) Városrendezési megállapodás az Önkormányzat és az érintett telek tulajdonosa, vagy beruházója (a továbbiakban együtt: Beruházó) között jöhet létre a településfejlesztési célok megvalósítása érdekében vállalt kötelezettségek, műszaki, jogi feltételek rögzítésére.

(2) Városrendezési megállapodás köthető: önkormányzati rendeletben városrendezési megállapodás említése esetén, vagy közterület-alakítás eljárása során a városképi követelmények és a környezet kialakítás körülményeinek tisztázására.

(3) A városrendezési megállapodásban tisztázhatók: 
a) épület, építmény telepítésének feltételei,
b) a ZÉSZ által meghatározott kereteken belül a rendeltetéshez szükséges járművek számának és elhelyezésének feltételei,
c) telek közhasználati feltételei,
d) közterület igénybevétel megengedett mértéke és feltételei,
e) egyéb városrendezési, városképi kérdések.

A VJR 8. § (3)–(4) bekezdésében foglaltak szerint a Beruházó által egyoldalúan aláírt megállapodás-tervezet alapján a városrendezési megállapodás megkötéséről a Képviselő-testület dönt.

A döntést követően – a Beruházó ilyen tartalmú vállalása esetén a fizetési kötelezettség szerinti összeg befizetése után – a városrendezési megállapodást a polgármester írja alá.
Gazdasági Főosztály:
Az előterjesztésben közölt adatok, egyéb információk alapján az előterjesztéshez észrevételt nem tesz.
Jogi Főosztály:
Az előterjesztésben közölt adatok, egyéb információk alapján az előterjesztéshez észrevételt nem tesz.
III. Bizottsági vélemények
Az előterjesztést a Gazdasági Bizottság tárgyalja.

IV. Döntési javaslat 
Budapest Főváros XIV. Kerület Zugló Önkormányzat Képviselő-testülete az 1. melléklet szerinti határozati javaslatot elfogadja.
A határozathozatal Magyarország helyi önkormányzatairól szóló 2011. évi CLXXXIX. törvény 47. §-a (1)-(2) bekezdése alapján egyszerű szótöbbséget igényel. 

Budapest, 2022. június 10.
Hajdu Flórián

alpolgármester
Mellékletek:
1. melléklet: határozati javaslat 

2. melléklet: lakásszám eltérésére konzultációs kérelem 
3. melléklet: 1/2155-5/2022 számú, 1/2155-8/2022 számú főépítészi vélemények
4. melléklet: Beruházó által aláírt városrendezési megállapodás tervezete
Előterjesztést készítette: 
Főépítészi Iroda
1. melléklet az 123-394/2022 számú előterjesztéshez

Budapest Főváros XIV. Kerület Zugló Önkormányzata 

Képviselő - testületének
…../2022. (…) önkormányzati határozata

Városrendezési megállapodás 
Cserei utca 7-9. szám (32551/2 hrsz.)

Budapest Főváros XIV. Kerület Zugló Önkormányzat Képviselő-testülete úgy dönt, hogy

1. a Budapest XIV. kerület, Cserei utca 7-9. szám alatti, 32551/2 hrsz.-ú ingatlanon tervezett beruházáshoz kapcsolódó városrendezési megállapodást az előterjesztés 4. melléklete szerint a Budapest Főváros XIV. Kerület Zugló Önkormányzata Képviselő-testületének a városrendezési jogintézményekről szóló 12/2021. (III.26.) önkormányzati rendelete alapján megköti. 
2. Felkéri a Polgármestert, hogy a megállapodásban meghatározott összeg Beruházó általi átutalásától számított 15 napon belül a városrendezési megállapodást írja alá.

Határidő: 
Beruházó értesítésére a határozat kiadmányozását követően azonnal

Felelős: 
Polgármester (Dienes János főépítész útján)

